**Z A P I S N I K**

 sa 9. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 25. travnja 2022. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Robert Mesaroš
4. Zlatko Potočki
5. Tomislav Panenić,
6. Branislav Mišljenović
7. Antun Lukić,
8. Mihael Sabadoš,
9. Dejan Ljikar
10. Mijo Horvatović – nazočan od 2. točke dnevnog reda

**Osim članova Općinskog vijeća, sjednici su nazočni:**

1. Milan Grubač - općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović - računovodstveni referent u JUO
5. Albert Varga - voditelj LAG-a Srijem
6. Mladen Markešić - ravnatelj razvojne agencije TINTL

Predsjednik Općinskog vijeća pozdravlja gosp. Alberta Vargu, Mladena Markešića i sve ostale nazočne, utvrđuje da postoji kvorum za održavanje sjednice (nazočno 9 vijećnika od 10 vijećnika do druge točke dnevnog reda, a od druge točke i nadalje 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa 8. sjednice Općinskog vijeća Općine Tompojevci, održane dana 31. ožujka 2022. Pita ima li primjedbi na zapisnik (ispravljena pogreška u vremenu nazočnosti vijećnika Tomislava Panenića). Primjedbi na zapisnik nije bilo te je Općinsko vijeće jednoglasno s 9 glasova ZA usvojilo Zapisnik.

Nakon usvajanja Zapisnika predsjednik Općinskog vijeća predlaže točke dnevnog reda

1. Izvješće o radu LAG-a Srijem ZA 2021. godinu.
2. Izvješće o radu Razvojne agencije TINTL-a za 2021. godinu.
3. Zaključak o davanju pozitivnog mišljenja na Nacrt Komunikacijske strategije i komunikacijskog akcijskog plana Strategije razvoja Urbanog područja Vukovar 2021.-2027. godine.
4. Izvješće o izvršenju Programa građenja komunalne infrastrukture za 2021. god.
5. Izvješće o izvršenju Programa održavanja komunalne infrastrukture za 2021. god.
6. Izvješće o izvršenju Programa utroška sredstava šumskog doprinosa za 2021. godinu.
7. Godišnji izvještaj o izvršenju Proračuna Općine Tompojevci za 2021. god.
8. Prijedlog Odluke o raspodjeli rezultata poslovanja za 2021. godinu.
9. Prijedlog Odluke o davanju suglasnosti za prijenos prava i obveza iz Ugovora o dugogodišnjem zakupu poljoprivrednog zemljišta u vlasništvu države.

Dnevni red jednoglasno prihvaćen ( 9 glasova „ZA“).

**Točka 1.**

*Izvješće o radu LAG-a Srijem za 2021. godinu*

Pr**e**dsjednik Općinskog vijeća daje riječ Albertu Vargi, izvjestitelju ove točke.

*Albert Varga* je podnio izvješće o radu LAG-a i upoznao vijećnike sa svim poduzetim aktivnostima u 2021. godini ( pisano izvješće vijećnici su dobili u materijalima).

Općinsko vijeće je bez rasprave, jednoglasno sa 9 glasova „ZA“ donijelo

**Odluku o prihvaćanju Izvješća o radu LAG-a Srijem za 2021. godinu**

**Točka 2.**

*Izvješće o radu Razvojne agencije TINTL-a za 2021. godinu*

Pr**e**dsjednik Općinskog vijeća daje riječ Mladenu Markešić, izvjestitelju ove točke.

*Mladen Markešić* podnio izvješće o radu Razvojne agencije i Ureda TINTL za 2021. godinu s posebnim naglaskom na područje Općine Tompojevci (pisano izvješće vijećnici su dobili u materijalima).

Otvorena rasprava.

*Tomislav Panenić* – daje preporuku, da se u buduće u izvještaju o radu (odnosi se i na izvještaj iz 1. točke dnevnog reda) prikaže cjelokupni rad LAG-a i TINTL-a sa projektima, kako bi se mogla ocijeniti uspješnost rada naših projekata.

*Mladen Markešić* u svom odgovoru navodi da je prije, uz izvješće, dostavljao i tablicu prijavljenih i odobrenih projekata, ali zbog zakona o zaštiti osobnih podataka ne može dati baš sve podatke o gospodarstvenicima i poljoprivrednicima, tako da u buduće može dostaviti tablice ali samo s brojčano navedenim podacima.

Općinsko vijeće je jednoglasno sa 10 glasova „ZA“ donijelo:

**Odluku o prihvaćanju Izvješća o radu Razvojne agencije TINTL-a za 2021. godinu**

**Točka 3.**

*Zaključak o davanju pozitivnog mišljenja na Nacrt Komunikacijske strategije i komunikacijskog akcijskog plana Strategije razvoja Urbanog područja Vukovar 2021.-2027. godine*

Pr**e**dsjednik Općinskog vijeća daje riječ Kati Cvitković, izvjestiteljici ove točke.

*Kata Cvitković* upoznaje vijećnike s načinom izrade i donošenjem Komunikacijske strategije i komunikacijskog akcijskog plana za provedbu Strategije razvoja Urbanog područja Vukovar 2021.-2027. godine.

Otvorena rasprava.

*Tomislav Panenić* se kritički osvrnuo na Nacrt dokumenta, ne vidi komunikaciju, misli da je napravljen da bi se ispunila forma (pojašnjava).

*Mladen Markešić* se uključuje u raspravu, složio bi se da su indikatori malo postavljeni niže, nismo dobili nikakve smjernice, imamo jako malo informacija, rokovi su krati i mišljenja je da su to razlozi zašto je taj Nacrt napravljen tako.

Općinsko vijeće je sa 9 glasova „ZA“ ( 1 „SUZDRŽAN“ - Tomislav Panenić) donijelo:

**Zaključak o davanju pozitivnog mišljenja na Nacrt Komunikacijske strategije i komunikacijskog akcijskog plana Strategije razvoja Urbanog područja Vukovar**

**2021.-2027. godine**

**Točka 4.**

*Izvješće o izvršenju Programa građenja*

*komunalne infrastrukture za 2021. godinu*

Pr**e**dsjednik Općinskog vijeća daje riječ Kati Cvitković, izvjestiteljici ove točke

*Kata Cvitković* – u Izvješću o izvršenju Programa građenja komunalne infrastrukture za 2021. godinu iskazani su iznosi planiranih i ostvarenih troškova u 2021. godini, te izvori financiranja (pročitani su svi troškovi i obrazloženi).

Općinsko vijeće, je bez rasprave, jednoglasno sa 10 glasova „ZA“ donijelo:

**Odluku o prihvaćanju Izvješća o izvršenju Programa građenja**

**komunalne infrastrukture za 2021. godinu**

**Točka 5.**

*Izvješće o izvršenju Programa*

*održavanja komunalne infrastrukture za 2021. godinu*

Pr**e**dsjednik Općinskog vijeća daje riječ Kati Cvitković, izvjestiteljici ove točke.

*Kata Cvitković* – u Izvješću o izvršenju Programa održavanja komunalne infrastrukture za 2021. godinu iskazani su iznosi planiranih i ostvarenih troškova u 2021. godini, te izvori financiranja (pročitani su svi troškovi i obrazloženi).

Općinsko vijeće, je bez rasprave, jednoglasno sa 10 glasova „ZA“ donijelo:

**Odluku o prihvaćanju Izvješća o izvršenju Programa održavanja**

**komunalne infrastrukture za 2021. godinu**

**Točka 6.**

*Izvješće o izvršenu Programa*

*utroška sredstava šumskog doprinosa za 2021. godinu*

Pr**e**dsjednik Općinskog vijeća daje riječ Kati Cvitković, izvjestiteljici ove točke.

Kata Cvitković – sredstava planirana Programom utroška sredstava šumskog doprinosa za 2021. godinu u iznosu od 20.250,00 kn, ostvarena su u iznosu od 13.070,87 kuna i utrošeni za Rekonstrukcija nerazvrstane ceste (asfaltiranje), produžetak Vinkovačke ulice u Berku.

Općinsko vijeće, je bez rasprave, jednoglasno sa 10 glasova „ZA“ donijelo:

**Odluku o prihvaćanju Izvješća o izvršenju Programa utroška sredstava**

**Šumskog doprinosa za 2021. godinu**

**Točka 7.**

*Godišnji izvještaja o izvršenju*

*Proračuna Općine Tompojevci za 2021. godinu*

Pr**e**dsjednik Općinskog vijeća daje riječ Mariji Filipović, izvjestiteljice ove točke.

Marija Filipović - u Godišnjem izvještaju utvrđeni su prihodi u iznosu od 5.980.738,02kn, odnosno 76,64 % od planiranog. Prihodi se odnose na prihode poslovanja ( porezni prihodi, pomoći, prihodi po posebnim propisima i ostale prihode), prihode od nefinancijske imovine. Ukupno ostvareni rashodi iznose 7.398.807,34 kn, odnosno 82,12 % od planiranih. Oni se odnose na rashode poslovanja (rashodi za zaposlene, materijalni rashodi, financijski rashodi, naknade građanima i kućanstvima i ostali rashodi) i rashode za nabavu nefinancijske imovine. Vidljivo je da je u 2021. godini ostvaren manjak prihoda u odnosu na rashode i taj manjak prihoda pokriven je iz viška prihoda iz prethodnih godina. Opći dio prihoda i rashoda prikazan je u tabelama po ekonomskoj klasifikaciji po izvorima financiranja i rashodi po funkcijskoj klasifikaciji, a posebni dio po organizacijskoj i programskoj klasifikaciji (pojašnjava).

Općinsko vijeće je, bez rasprave, jednoglasno sa 10 glasova „ZA“ donijelo:

**Odluku o usvajanju godišnjeg izvještaja o izvršenju**

 **Proračuna Općine Tompojevci za 2021. god.**

**Točka 8.**

*Prijedlog Odluke o raspodjeli rezultata poslovanja za 2021. godinu*

Pr**e**dsjednik Općinskog vijeća daje riječ Mariji Filipović, izvjestiteljice ove točke.

*Marija Filipović* - ovom odlukom obavlja se raspodjela rezultata poslovanja za 2021. godinu. Utvrđeni višak poslovanja u iznosu od 1.539.025,55 kn raspoređuje se na način da se od istoga pokriva dio manjka prihoda od nefinancijske imovine u iznosu od 2.950.09,87 kn, dok se preostali manjak od 1.411.069,32 kn pokriva iz raspoloživih sredstva iz prethodnih godina koja su iznosila 3.153.996,68 kn, te raspoloživa sredstva sa 31.12.2021.godine iznose 1.742.927,36 kn (1.071.464,35 kuna namjenskih prihoda i 671.463,51 kuna općih prihoda). Dio namjenskih prihoda u iznosu od 1.071.464,35 kn planirana su dijelom za pokriće manjka prihoda u Proračunu za 2022. godinu, a preostali dio neutrošenih namjenskih prihoda utrošit će se za izgradnju, rekonstrukciju i održavane nefinancijske imovine, a opći prihodi za redovno poslovanje.

Općinsko vijeće je jednoglasno, bez rasprave, sa 10 glasova „ZA“ usvojilo:

**Odluku o raspodjeli rezultata poslovanja za 2021. godinu**

**Točka 9.**

*Prijedlog Odluke o davanju suglasnosti za prijenos prava i obveza iz Ugovora o dugogodišnjem zakupu poljoprivrednog zemljišta u vlasništvu države*

Pr**e**dsjednik Općinskog vijeća daje riječ Općinskom načelniku, izvjestitelju ove točke.

*Općinski načelnik* - prijedlog odluke ste dobili u materijalima gdje sve piše, a sada se našla na dnevnom redu iz razloga što je Općinsko vijeće 2019. godine donijelo Zaključak da Općinski načelnik bez suglasnosti Općinskog vijeća ne može potpisati Aneks ugovora o prijenosu prava i obveza iz Ugovora o dugogodišnjem zakupu poljoprivrednog zemljišta u vlasništvu države sa VUPIK d.d. Vukovar na VUPIK plus d.o.o. Vukovar.

Otvorena rasprava.

*Tomislav Panenić* pojašnjava zašto je Općinsko vijeće tada, 2019. godine, donijelo takav Zaključak (razlog: neizvjesnost oko provedbe natječaja za zakup poljoprivrednog zemljišta u vlasništvu RH) i suglasna je, da sada ispunimo svoj dio obveza, i da se usvoji predložena Odluka.

Općinsko vijeće je jednoglasno, sa 10 glasova „ZA“ donijelo:

**Odluku o davanju suglasnosti za prijenos prava i obveza iz Ugovora o dugogodišnjem zakupu poljoprivrednog zemljišta u vlasništvu države**

PITANJA I PRIJEDLOZI:

Nakon što je iscrpljen usvojeni dnevni red, predsjednik Općinskog vijeća poziva nazočne na postavljanje pitanja.

Zlatko Potočki osvrnuo se na ugrozu prolaznika koja prijeti onima koji prolaze pored stare Veleprometove trgovine (padaju crijepovi s krova). Nadalje postavlja pitanje što će biti sa strujom i vodom koju Udruga koristi s priključka od te zgrade, ukoliko se ona bude rušila.

Općinski načelnik – postavljena je zaštita, ali netko je stalno miče. Zgradu smo obišli i započeli su razgovori oko izrada projektne dokumentacije, a što se tiče priključka on će ostati ali će Udruga preuzeti obvezu plaćanja utroška.

Mijo Horvatović je iznio problem pasa lutalica, kojih sve više ima na našem području.

Općinski načelnik je pojasnio proceduru što se sve poduzima u takvim slučajevima.

KLASA: 021-05/21-01/15

URBROJ: 2196-26-02-22-16

Sjednica završila sa radom u 14,50 sati.

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac